b"\n_START_ARTICLE_\nArthur Headlam\n_START_SECTION_\nLiv og virke\n_START_PARAGRAPH_\nHeadlam var s\xc3\xb8nn av den anglikanske prest Arthur William Headlam (1826\xe2\x80\x931908) og hans hustru Agnes Favell. Historikeren James Wycliffe Headlam var hans lillebror. _NEWLINE_Han ble utdannet ved Winchester College og New College i Oxford. Han var fellow ved All Souls College fra 1885. Han ble ordinert i 1888, og ble rektor for Welwyn i 1896. I 1900 giftet han seg med Evelyn Persis Wingfield._NEWLINE_Headlam var professor i dogmatisk teologi ved King's College London 1903-16, og ved Oxford 1918-23, og ble i 1923 biskop av Gloucester. Headlam har blant annet utgitt The Church of England (1924) og Christian Unity (1930)._NEWLINE_Hav var innflytelsesrik innen Church of England mellomkirkelige r\xc3\xa5d i 1930-\xc3\xa5rene, der han var formann for komiteen for relasjonene til de episkopale kirker. Han st\xc3\xb8ttet den protestantiske Rikskirke i Tyskland, og kritiserte Bekennende Kirche. Han er dermed blitt generelt oppfattet som en appeaser."